"Malasaña 32" obri la nova temporada de preestrenes del Festival de Cinema de Paterna
13/01/2020

# "Malasaña 32" obri la nova temporada de preestrenes del Festival de Cinema de Paterna

[![](/images/noticias/2020/01/malasana-gr.jpg)](/images/noticias/2020/01/malasana-gr.jpg)

13.01.2020

La pel·lícula és preestrenarà el dimecres 15 de gener als cinemes Kinepolis

Els cinemes Kinépolis i l'Ajuntament de Paterna continuen apostant per les produccions nacionals a través de les Preestrenes del Festival Antonio Ferrandis, que dimecres que ve 15 de gener obriran la seua quarta temporada amb la cinta de terror "Malasaña 32" i la presència del seu director Albert Pintó, nominat als Premis Gaudí en 2015 pel seu curt Nada S.A. i guardonat en la 50 edició del Festival de Sitges amb el premi a la millor pel·lícula per la seua òpera prima Matar a Dios (2017).  
  
La projecció estarà presentada pel propi realitzador, considerat un de grans valors nacionals del gènere.  
  
  
Inspirada en fets reals, la pel·lícula situa la seua acció a la fi dels anys 70, quan la família Olmedo compra un antic pis en el número 32 del carrer Manuela Malasaña de Madrid. Arrere deixen el poble a la recerca de la prosperitat que sembla oferir-los la capital. Però hi ha alguna cosa que la família no sap: a la casa que han comprat, no estan solos... Alguna cosa que desconeixen posarà en perill les seues vides i hauran de defensar-se. I si el més terrorífic de la ciutat no estiguera fóra... sinó dins de la teua casa?  
  
  
Protagonitzada, entre altres, per Begoña Vargas, Iván Marcos, Bea Segura i Javier Botet, "Malasaña 32" és una producció de Mr. Fields and Friends, Atresmedia Cinema, Warner Bros. Entertainment España, Bambú Produccions, Malasaña Movie AIE i 4 CATS Pictures. La pel·lícula arribarà a les sales el 17 de gener i està distribuïda per Warner Bros. Pictures España.  
  
Mitjançant aquest cicle, Kinépolis i l'Ajuntament de Paterna pretenen consolidar la connexió entre València i els principals noms que integren el cinema espanyol a través de diferents preestrenes i presentacions especials.